Dikhansele tša ditherišano tša merero ya bašomi e šoma ka ditumelelano tše saenetšwego ke bašomi le bengmešomo, di rarolla mathata a merero ya bašomi, di hloma dikema/dikhwama tša go fapana, gape di fa ditswhayatshwayo mabapi le dipholisi le melao ya bašomi.
Mekgahlo ya bašomi le mekgahlo ya bengmešomo e ka ingwadiša gore e hlome dikhansele tša ditherišano tša merero ya bašomi.
Ge o nyaka tshedimošo ka botlalo, eya go Kgoro ya Bašomi.
Dira kgopelo ya go Hloma Khansele ya Ditherišano tša Merero ya Bašomi go Registrar wa Merero ya Bašomi mo go Kgoro ya Bašomi.
Dikhopi tše pedi tša Kgopelo ya Boingwadišetšo bja go Hloma Khansele ya Ditherišano tša Merero ya Bašomi, Foromo LRA3.
Go ka tšea matšatši a 60 gore go phethwe ka kgopelo ya gago.